Safaripark

Safaripark on äri eesmärgil tegutsev loomaaiasarnane turismiatraktsioon, kus külastajad saavad sõita oma või pargist laenutatavate sõidukitega ja vaadata vabalt ringi liikuvaid loomi. Peamise vaatamisväärsuse moodustavad sageli suured Saharast lõuna pool asuvatest Aafrika riikidest pärit loomad nagu kaelkirjakud, lõvid, ninasarvikud, elevandid, sebrad ja antiloobid. Safaripark on suurem kui loomaaed ja väiksem kui kaitsealad. Näiteks African Lion Safari Cambridge'i lähedal Ontarios Kanadas on 3 km² suurune. Võrdluseks, Lake Nakuru rahvuspark Great Rift Valleys Keenias hõlmab 168 km² ja Tsavo Easti rahvuspark, tüüpiline suur loomade kaitseala, mis asub samuti Keenias, on 11 747 km² suurune. Safaripargis leidub sageli ka muud meelelahutust, näiteks golfirajad, karussellid, kohvikud/restoranid, miniraudteed, suveniiripoed. Safariparkide eelkäija on Africa U.S.A. Park (1953–1961) Floridas. Esimene lõviaia läbisõidu-ekspositsioon avati 1963. aastal Tama loomaaias Tokyos. Külastajad said topeltklaasidega bussis teha reisi läbi ühehektarilise aia, kus elas 12 lõvi. Esimene väljaspool Aafrikat asuv läbisõidu safaripark avati 1966. aastal Longleatis Wiltshire'is Inglismaal. Longleat, Windsor, Woburn ja väidetavalt kogu safaripargi kontseptsioon oli Chipperfieldi tsirkuse ühe endise direktori Jimmy Chipperfieldi (1912–1990) idee. Longleati Bathi markii soostus Chipperfieldi ettepanekuga tarastada 40 hektarit tema Wiltshire'i valdustest, et asustada sinna 50 lõvi. Knowsley, väljaspool Liverpooli asuva Derby valduse krahv, ja Bedfordshire'is asuva Bedfordi Woburni valduse hertsog asutasid mõlemad koostöös Chiperfieldiga oma isikliku safaripargi. Veel üks tsirkuseperekond, Smart Brothers, ühines samuti safaripargi ettevõtmisega, avades Windsoris pargi, mis oli mõeldud külastajatele Londonist. Endine Windsori safaripark asus Berkshire'is Inglismaal, aga suleti 1992. aastal ning selle asemele rajati Legoland. Lisaks on olemas Chipperfieldi "Scotland Safari Park" ('Šotimaa safaripark'), mis on asutatud baronet Sir John Muiri valdustesse Blair Drummondis Stirlingi lähedal, ja Ameerikast inspireeritud "West Midland Safari and Leisure Park" ('Kesk-Lääne safari- ja puhkepark') Birminghami lähedal. Varem tegutsenud veel üks Chipperfieldi park Lambton Castle'is Kirde-Inglismaal on suletud. Aastatel 1967–1974 avas Lion Country Safari, Inc. kuus loomaparki järgmiste Ameerika linnade lähedal: West Palm Beach Florida osariigis, Los Angeles Californias; Grand Prairie Texases; Atlanta Georgias; Cincinnati Ohios ja Richmond Virginias. Neist esimene on ainuke, mis endiselt tegutseb. Burgersi loomaaed Arnhemis Hollandis avas 1968. aastal safaripargi traditsioonilise loomaaia sees. 1995. aastal muudeti see "kõndimise safariks" 250-meetrise laudteega. Lisaks asub Hollandis Beekse Bergeni safaripark. Enamik safariparke on asutatud aastatel 1966–1975. Euroopa Suurbritannia: Longleat (1966), Windsor (1969–1992), Woburn (1970), Blair Drummond (1970), Knowsley (1971), Lambton (Lion Park, 1972–1980), Bewdley (West Midland Safari Park, 1973) Prantsusmaa: Thoiry (Réserve Africaine, 1968), Peaugres (Safari de Peaugres, 1974), Sigean (Réserve africaine de Sigean, 1974), Saint-Vrain (Parc du Safari de Saint-Vrain, 1975–1998), Obterre (Réserve de la Haute-Touche, 1980), omanik Muséum national d'histoire naturelle, Port-Saint-Père (Planète Sauvage, 1992) Holland: Hilvarenbeek (Safaripark Beekse Bergen, 1968) Saksamaa: Gelsenkirchen (Löwenpark, 1968–1989), Tüddern (Löwen-Safari,1968–1990), Stuckenbrock (Hollywood und Safaripark, 1969), Hodenhagen (Serengeti Park, 1974) Itaalia: Bussolengo (Safari del Garda, 1969), Fasano (Zoosafari, 1973), Pombia (Zoo Safari, 1976) Taani: Givskud (Løveparken, 1969), Knuthenborg (Knuthenborg Safaripark, 1969) Rootsi: Kolmården (Safari Park, 1972–2011), Smålandet (Markaryds Älg & Bison Safari) Austria: Gänserndorf (Safaripark, 1972–2004) Hispaania: Cabárceno (Parque de la Naturaleza, 1990) Portugal: Badoca Safari Park Venemaa: Kudykina Gora (Кудыкина гора) Ameerika Ameerika Ühendriigid Florida: Loxahatchee (Lion Country Safari, 1967) California: Escondido (San Diego Zoo Safari Park, endine San Diego Wild Animal Park, 1972) Louisiana: Epps (High Delta Safari Park) Maryland: Largo (The Largo Wildlife Preserve, 1973–1978) Nebraska: Ashland (Lee G. Simmons Conservation Park and Wildlife Safari) New Jersey: Jackson (Great Adventure, 1974, praegu Six Flags Great Adventure & Wild Safari) New Jersey: West Milford ("Warner Brothers Jungle Habitat", 1972–1976) Texas: Grand Prairie (Lion Country Safari, 1971–1992), San Antonio (Natural Bridge Wildlife Ranch, 1984), Glen Rose (Fossil Rim Wildlife Ranch, 1984) Oregon: Winston (Wildlife Safari, 1973) Ohio: Port Clinton (African Safari Wildlife Park, 1973), Mason (Lion Country Safari Kings Islandil, 1974–1993) Virginia: Doswell (Lion Country Safari Kings Dominionis, 1974–1993), Shenandoah Valley (Virginia Safari Park, 2000) Georgia: Pine Mountain (Wild Animal Safari, 1991) Kanada Ontario : Rockton (African Lion Safari, 1969) Quebec : Hemmingford (Parc Safari Africain, 1972) Mehhiko: Puebla (Africam Safari, 1972) Morelos (Zoofari, 1984) Guatemala : Escuintla (Auto Safari Chapin, 1980) Tšiili : Rancagua (Safari Park Rancagua, 2009) Aasia Bangladesh: Cox's Bazar (Dulahazara Safari Park, 1999) Israel: Ramat-Gan (1974) Jaapan: Miyazaki (Safari Park, 1975), Usa (Kyushu African Safari, 1976), Mine (Akiyoshidai Safari Land, 1977), Tomioka (Gunma Safari Park, 1979), Susono (Fuji Safari Park, 1980), Himeji (Central Park, 1984) Filipiinid: Calauit (Calauit Safari, 1975) Pakistan: Lahore (Lahore Zoo Safari, 2009, endine Lahore Wildlife Park, 1982) Tai: Bangkok (Safari World, 1988) Hiina: Shenzhen (Safari Park, 1993), Shanghai (Wild Animal Park, 1995), Guangzhou (Xiangjiang Safari Park, 1997), Jinan (Safari Park, 1999), Badaling (Safari World, 2001) Indoneesia: Taman Safari, kolmes kohas: Bogoris, Mount Arjunos ja Balil (Balil hõlmab Marine Parki) Malaisia: Malacca (A'Famosa Animal World Safari) Singapur: (Night Safari, Singapore) Taiwan: Xinzhu (Leofoo Safari Park) Okeaania Austraalia Uus-Lõuna-Wales: Warragamba (African Lion Safari, 1968–1991) Lõuna-Austraalia: Monarto (Monarto Safari Park, 1983) Victoria: Werribee (Werribee Open Range Zoo, 1983) Lääne-Austraalia: Wanneroo (Wanneroo Lion Park, 1971–1988) Aafrika Egiptus: Aleksandria (Africa Safari Park, 2004) Life, Vol.49, No.5, August 1, 1960, pp.1,30. The lions and loins of Longleat The Sunday Times Retrieved February 18, 2011 New Scientist 2 Dec 1982[alaline kõdulink] Retrieved 18 February 2011 "Great dynasties of the world: The Chipperfields". The Guardian. Vaadatud 21. august 2012.